Document ID: 32011D0080

РЕШЕНИЕ НА КОМИСИЯТА
от 4 февруари 2011 година
за разрешаване пускането на пазара на пептиден продукт от риба (Sardinops sagax) като нова хранителна съставка съгласно Регламент (ЕО) № 258/97 на Европейския парламент и на Съвета
(нотифицирано под номер C(2011) 522)
(само текстът на английски език е автентичен)
(2011/80/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
като има предвид, че:
(1)
На 28 април 2008 г. дружеството Senmi Ekisu Co. Ltd. подаде заявление до компетентните органи на Финландия за пускане на пазара на пептиден продукт от риба (Sardinops sagax) като нова хранителна съставка.
(2)
На 12 януари 2009 г. компетентният орган на Финландия за оценка на храните издаде доклад за първоначална оценка. В този доклад той стига до заключението, че пептидният продукт от риба може да бъде пуснат на пазара.
(3)
На 10 март 2009 г. Комисията препрати доклада за първоначална оценка до всички държави-членки.
(4)
В 60-дневния срок, установен в член 6, параграф 4 от Регламент (ЕО) № 258/97, бяха повдигнати обосновани възражения срещу пускането на пазара на продукта в съответствие със същата разпоредба.
(5)
Съответно на 14 август 2009 г. бе проведена консултация с Европейския орган за безопасност на храните (ЕОБХ).
(6)
На 9 юли 2010 г. в научното си становище относно безопасността на пептидния продукт от риба като нова хранителна съставка (2) ЕОБХ (Група по диетични храни, хранене и алергии) стигна до заключението, че пептидният продукт от риба е безопасен при предложените условия на употреба и предложените количества на прием.
(7)
Въз основа на научната оценка е установено, че пептидният продукт от риба отговаря на критериите, определени в член 3, параграф 1 от Регламент (ЕО) № 258/97.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Пептидният продукт от риба (Sardinops sagax), посочен в приложение I, може да бъде пуснат на пазара на Съюза като нова хранителна съставка за видовете употреба, изброени в приложение II.
Член 2
Означението на пептидния продукт от риба (Sardinops sagax), разрешен с настоящото решение, върху етикета на храната, в чийто състав той влиза, е „пептиди от риба (Sardinops sagax)“.
Член 3
Адресат на настоящото решение е Senmi Ekisu Co., Ltd., Research & Development Department, 779-2 Noda, Hirano-Cho, Ohzu-City, Ehime 795-0021, Japan.
Съставено в Брюксел на 4 февруари 2011 година.

Labels: 17
0
3
6
18